നയന്താര ചിത്രത്തിലൂടെ ജാഫര് ഇടുക്കി തമിഴിലേക്ക് അഭിനയജീവിതം രണ്ടു പതിറ്റാണ്ടു പിന്നിട്ട ജാഫര് ഇടുക്കി തമിഴിലേക്ക്. നയന്താര കേന്ദ്ര കഥാപാത്രത്തെ അവതരിപ്പിക്കുന്ന സീറോ ടു എന്ന ചിത്രത്തിലൂടെയാണ് തമിഴ് പ്രവേശം. . നവാഗതനായ വിഘ്നേഷ് സംവിധാനം ചെയ്യുന്ന ചിത്രത്തിന്റെ ചിത്രീകരണം ചെന്നൈയില് പുരോഗമിക്കുന്നു.ജാഫര് ഇടുക്കി ചിത്രത്തില് ജോയിന് ചെയ്തു. ഒരു ബസിനെ കേന്ദ്രീകരിച്ചാണ് ചിത്രത്തിന്റെ പ്രമേയം. പുതുമുഖങ്ങളാണ് മറ്റു പ്രധാന വേഷത്തില് എത്തുക. ഡ്രീം വാരിയര് പിക്ചേഴ്സാണ് സീറോ ടു നിര്മിക്കുന്നത്.മലയാളത്തില് 18 സിനിമകളാണ് ജാഫര് ഇടുക്കിയുടേതായി റിലീസിനുള്ളത്. ഒ.ടി.ടി റിലീസായി വൂള്ഫും സാറാസും എത്തിയിരുന്നു.